b'\n_START_ARTICLE_\nAleksej Petrovi\xc4\x8d Maresjev\n_START_SECTION_\n\xc5\xbdivljenje\n_START_PARAGRAPH_\nLeta 1937 se je pridru\xc5\xbeil Rde\xc4\x8di armadi in \xc4\x8dez tri leta je diplomiral na batajski voja\xc5\xa1ko-letalski \xc5\xa1oli. Avgusta 1941 je pri\xc4\x8del pilotsko urjenje. Do marca 1942 je sestrelil \xc5\xa1tiri nem\xc5\xa1ka letala, a je bil 4. aprila 1942 sestreljen. _NEWLINE_Kljub temu, da je bil te\xc5\xbeko ranjen, je sam uspel dose\xc4\x8di sovjetsko ozemlje. Med 18-dnevnim potovanjem se je stanje ran poslab\xc5\xa1alo, tako da so mu morali amputirati obe nogi pod kolenom. V \xc5\xbeelji, da bi se vrnil v letalo, se je v letu nau\xc4\x8dil uporabljati proteti\xc4\x8dni nogi in junija 1943 se je vrnil v aktivno voja\xc5\xa1ko slu\xc5\xbebo._NEWLINE_Do konca vojne je opravil 86 bojnih poletov, sestrelil 11 nem\xc5\xa1kih letal, bil odlikoval kot heroj Sovjetske zveze (24. avgust 1943) in postal \xc4\x8dlan KP SZ (1944). Iz aktivne voja\xc5\xa1ke slu\xc5\xbebe se je upokojil leta 1946._NEWLINE_Leta 1952 je diplomiral na Vi\xc5\xa1ji partijski \xc5\xa1oli in leta 1956 je doktoriral iz zgodovine. Zaposlil se je v Komiteju veteranov sovjetske vojne in pozneje postal tudi \xc4\x8dlan Vrhovnega sovjeta. _NEWLINE_Zaradi sr\xc4\x8dnega napada je umrl 19. maja 2001, samo eno uro pred njegovo uradno zabavo ob 85. rojstnem dnevu._NEWLINE_Pokopan je na moskovskem pokopali\xc5\xa1\xc4\x8du Novodevi\xc4\x8di.'